RuPaul’s Drag Race
RuPaul's Drag Race (Suomessa esitetty nimellä "Huippu- drag queen haussa") on yhdysvaltalainen tv-ohjelma, jota juontaa drag-supertähti RuPaul. Ohjelma on realitykilpailu, jossa etsitään Amerikan seuraavaa drag-supertähteä. Juoni on samankaltainen kun "Huippumalli haussa"- ja “Muodin huipulle”- ohjelmissa. Seitsemännestä kaudesta lähtien vakiotuomareina ovat toimineet RuPaulin lisäksi Michelle Visage, Ross Mathews ja Carson Kressley.
"RuPaul's Drag Racea" on tehty kymmenen kautta, joista uusin saa ensi-iltansa 22. maaliskuuta 2018. "RuPaul's All Stars Drag Race" -spin-off-sarjaa on tehty neljä kautta, joista viimeisin päättyi 15. maaliskuuta 2018. "RuPaul's Drag U" -spin-off-sarjaa tehtiin yhteensä kolme kautta. Sarja oli Logo TV:n suosituin tv-ohjelma yhdeksänteen kauteen asti, jolloin se siirettiin VH1-kanavalle. Ohjelmaa lähetetään maailmanlaajuisesti, muun muassa Australiassa, Kanadassa, Iso-Britanniassa ja Ruotsissa. Suomessa sarjaa on esitetty TV Viisi -kanavalla, ja syksyllä 2018 Sub esittää sarjan 6. tuotantokautta.
RuPaul voitti vuonna 2016 Emmy-palkinnon Outstanding Host for a Reality or Reality-Competition Program -kategoriassa, ja sarja on voittanut Outstanding Reality Program-palkinnon GLAAD Media Awards -gaalassa. Keväällä 2016 "RuPaul's Drag Racen" sopimusta jatkettiin yhdeksännellä kaudella.
Ohjelma sai vihreän valon toukokuussa 2008, MTV:n lehdistötiedotteen mukaan. Sarja sai ensi-iltansa Yhdysvalloissa 2. helmikuuta 2008 Logo-kanavalla. 31. maaliskuuta 2016 LogoTV kertoi jatkavansa sarjaa yhdeksännellä kaudella.
Karsinnasta ilmoitetaan internetissä, missä halukkaat voivat lähettää koe-esiintymisvideon, toivoen pääsemään mukaan ohjelmaan. Kilpailijoiden täytyy olla vähintään 21-vuotiaita kuvausten aikana. He voivat edustaa mitä seksuaalista suuntautumista tahansa, mutta useimmat kilpailijat ovat olleet homomiehiä. Transsukupuoliset naiset saavat myös osallistua, ja ovat yleistyneet kausien edetessä. Sonique, toisen kauden kilpailija, oli kilpailun ensimmäinen avoimesti oleva transsukupuolinen kilpailija, kun hän kertoi Reunion-jaksossa olevansa nainen. Viidennen kauden Monica Beverly Hillz oli ensimmäinen kilpailija joka kertoi olevansa transsukupuolinen kesken kilpailun. Loput transsukupuolisista kilpailijoista ovat aloittaneet sukupuolenkorjausprosessin pudottua kilpailusta. Carmen Carrera, kolmannen kauden kilpailija, kertoi aloittavansa sukupuolenkorjausprosessin ABC:n "Primetime: What Would You Do?"-ohjelmassa. Neljännen kauden Kenya Michaels kertoi omasta transsukupuolisuudestaan Facebookissa ja Twitterissä.
RuPaul esittää kaksoisroolia sarjassa. ’’USA Todayn’’ Lifeline selittää: Drag queen-RuPaulilla on viimeinen sana tuomaroinnissa ja pudotuksissa, kun taas mies-RuPaul ohjeistaa ja auttaa kilpailijoita jokaisessa haasteessa. "RuPaul's Drag Race" käyttää progressiivistä pudotusta vähentääkseen drag queenien määrää neljästätoista kilpailijasta kärkikolmikkoon, jotka kilpailevat viimeisessä haasteessa. Jokainen jakso (lukuun ottamatta castingerikoisjaksoa, yhteenvetojaksoa ja jälleentapaamisjaksoa) seuraa samanlaista formaattia sisältäen minihaasteen, päähaasteen, Catwalk-kävelyn (missä kilpailijat kävelevät catwalkilla, usein päähaasteeseen liittyvällä asulla), tuomaroinnin ja kilpailijan pudotuksen. Joissakin jaksoissa on poikkeustapauksissa, mukaan lukien tuplapudotuksia, jaksoja ilman pudotuksia ja kilpailijoiden diskaus.
Lähes jokaisessa jaksossa on minihaaste. Minihaasteessa jokaista kilpailijaa pyydetään suorittamaan jonkinlaisen tehtävän vaihtelevilla säännöillä ja aikarajoituksilla. Jotkut minihaasteet toistetaan kaudesta toiseen, muun muassa valokuvaushaaste ja ”reading”-haaste jossa kilpailijoiden täytyy solvata toista kilpailijaa koomisella tavalla. Minihaasteen voittaja palkitaan jonkinlaisella edulla päähasteessa.
Päähaasteiden vaatimukset vaihtelevat jokaisessa jaksossa, ja voivat olla yksittäisiä tai joukkuehaasteita. Päähaasteen voittaja saa palkinnon voitostaan. Palkinto on yleensä ollut räätälöity asu, lomamatka, risteily, lahjakortti tai laadukas meikkituote.
Päähaasteen tavoite käsittää teeman ja lopputuloksen. Kilpailijoita pyydetään usein suunnittelemaan ja tekemään asun, joskus käyttäen epätavanomaisia materiaaleja. Muut haasteet keskittyvät kilpailijoiden kykyyn esiintyä kameran edessä, esittää musiikkia tai esiintyä humoristisesti. Jotkut haasteet ovat mukana jokaisella kaudella, kuten esimerkiksi "Snatch Game", jossa kilpailijoiden tulee esiintyä kuvitteellisessa tv-visassa imitoiden jotakuta julkisuuden henkilöä. Toinen haaste, joka on ollut mukana jokaisella kaudella, on kilpailun viimeinen haaste, jossa kärkikolmikon tai -nelikon tulee esiintyä RuPaulin musiikkivideolla.
"RuPaul's Drag Racen" päätuomareina ovat toimineet:
Seitsemännestä kaudesta lähtien, Michelle Visage, Ross Mathews ja Carson Kressley ovat RuPaulin rinnalla päätuomarit. Visage liittyi sarjaan kolmannen kauden alussa, kun taas Mathews ja Kressley aloittivat seitsemännen kauden alussa. Mathews ja Kressley vuorottelevat tuomaripestissään. Aikaisemmin päätuomareina ovat toimineet Merle Ginsberg, Santino Rice ja Billy B.
Ennen finaalijaksoa jossa esiintyvät pelkästään päätuomarit, kaksi vierastuomaria liittyvät tuomaristoon jokaisessa jaksossa. Vierastuomareina ovat olleet muun muassa Paula Abdul, Pamela Anderson, Eve, Ariana Grande, Neil Patrick Harris, Kathy Griffin, Khloé Kardashian, La Toya Jackson, Adam Lambert, Demi Lovato, Dita von Teese, Rose McGowan, Olivia Newton-John, Rebecca Romijn, Sharon Osbourne, Beth Ditto, John Waters ja Michelle Williams.
Tuomarit antavat mielipiteensä kilpailijan esiintymisestä päähaasteessa, ja päälavalla ennen kuin RuPaul päättää kuka on haasteen voittaja, ja ketkä kaksi ovat pudotusuhan alla. Päivää ennen tuomarointia, kilpailijoille annetaan kappale jonka sanat heidän täytyy opetella ulkoa. Pudotusuhan alla olevat kaksi kilpailijaa joutuvat "huulisynkkaamaan henkiensä edestä" ("lip sync for their lives") kappaleelle joka useimmiten on naisartistilta, viimeisenä yrityksenä tehdä vaikutus RuPauliin. Huulisynkkauksen jälkeen, RuPaul itse päättää kuka saa jatkaa kisassa, ja kuka joutuu jättämään kilpailun. Ne ominaisuudet, joilla kilpailijoiden täytyy olla voidaakseen voittaa kilpailun ovat RuPaulin mukaan karisma, ainutlaatuisuus, rohkeus ja lahjakkuus. ("Charisma, uniqueness, nerve, and talent") Ensimmäisellä All Stars-kaudella sana synergia ("synergy") lisättiin iskulauseeseen joukkueiden vuoksi.
"Drag Racen" ensimmäisellä kaudella näytettiin myös seitsenjaksoinen nettisarja "Under the Hood of RuPaul's Drag Race". Logo TV julkaisi "Under the Hood"-jakson verkossa jokaisen "Drag Race"-jakson jälkeen. Sarjassa seurattiin kilpailijoiden keskustelua greenroomissa, sillä välin kun tuomarit arvioivat kilpailijoita päälavalla.
Toisesta kaudesta lähtien vuonna 2010, Logo uudisti "Under the Hoodin", lisäsi tuotantobudjettia, siirsi sen internetistä televisioon ja antoi sille uuden nimen, "RuPaul's Drag Race: Untucked". Logo lähetti "Untucked"-jakson jokaisen "Drag Race"-jakson jälkeen. "Untucked" korvasi "Under the Hoodin" greenroomin kahdella sisustetulla huoneella, jotka olivat kuutoskauteen asti Absolut Vodkan ja Interior Illusionsin sponsoroimia (Interior Illusions Lounge ja Gold Bar). FormDecor sponsoroi loungea kuutoskaudella. Sarjan pääteema säilyi entisellään, eli seurattiin kilpailijoiden keskustelua tuomareiden arvioinnin ajan.
Seitsemännestä kaudesta lähtien, "Untucked" palasi nettisarjaksi, tuotantoyhtiön World of Wonderin YouTube-kanavalle. Kahden sisustetun huoneen sijaan "Untucked" siirrettiin yhteen huoneeseen, tyhjään backstage-tilaan joka on työhuoneen ja päälavan välissä. Uudistettu versio seuraa myös kilpailijoita pudotuksen jälkeen, dokumentoiten pakkaamista ja kuvausalueelta poistumista. Nettisarjaformaatti jatkui kahdeksannella kaudella.
Jokaisella kaudella, "RuPaul's Drag Racen" voittaja vastaanottaa valikoiman palkintoja. Nämä palkinnot ovat kasvaneet arvoltaan kun sarja on saanut enemmän suosiota ja siten saanut isomman budjetin. Palkinnot jokaisella kaudella olivat:
1. tuotantokausi:
2. tuotantokausi:
3. tuotantokausi:
4. tuotantokausi:
All Stars 1:
5. tuotantokausi:
6. tuotantokausi:
7., 8., All Stars 2-, 9. ja All Stars 3-tuotantokausi:
"RuPaul's Drag Racen" ensimmäinen kausi sai ensi-iltansa Yhdysvalloissa 2. helmikuuta, 2009. Yhdeksän kilpailijaa valittiin kilpailemaan "America's Next Drag Superstar"-tittelistä. Ensimmäisen kauden voittaja voitti elinikäisen valikoiman MAC-kosmetiikkaa, oli mukana "L.A. Eyeworksin" legendaarisessa designer-silmälasikampanjassa, oli Logon "Drag Race"-kiertueen pääesiintyjä, ja voitti 20,000 dollarin rahapalkinnon. Päätuomareina toimi RuPaulin lisäksi Santino Rice ja Merle Ginsberg.
Yksi kilpailija valittiin mukaan yleisöäänestyksen perusteella ohjelman virallisella nettisivulla. Tulokset julkaistiin syyskuussa 2008, ja äänestyksen voittaja oli Nina Flowers Puerto Ricosta. Nina Flowers voitti myöhemmin kaudella Miss Congeniality-tittelin. Catwalkin tunnuskappale ja lopputekstien kappale oli "Cover Girl", RuPaulin albumilta "Champion".
"RuPaul's Drag Racen" ensimmäinen voittaja oli Bebe Zahara Benet.
Toisella tuotantokaudella kilpailijoiden määrää nostettiin yhdeksästä kahteentoista, ja palkintoja muutettiin hieman: elinikäinen tarjonta "NYX"-kosmetiikkaa, sekä olla "NYXCosmetics.comin" malli, yksivuotinen PR-sopimus johtavalla HLBT-firma "Project Publicityn" kanssa, olla mukana "L.A. Eyeworksin" legendaarisessa designer-silmälasikampanjassa, olla Logon "Drag Race"-kiertueen pääesiintyjänä sekä 25,000 dollarin rahapalkinto. Uusi perinne sarjassa kirjoittamalla jäähyväisviestin huulipunalla peiliin, alkoi ensimmäisen pudotuksen jälkeen.
Jokaisen viikon jaksoa seuraa ”kulissien takaa”-sarja, "RuPaul's Drag Race Untucked". Catwalkin tunnuskappale oli "Jealous of My Boogie (Gomi and RasJek Mix)", joka on RuPaulin albumilta "Jealous of My Boogie - The RuMixes". Lopputekstien kappale oli entisvuoden tapaan "Cover Girl".
Toisen tuotantokauden Miss Congeniality oli Pandora Boxx, ja kauden voitti Tyra Sanchez.
Tällä kaudella Michelle Visage korvasi Ginsbergin päätuomarina RuPaulin ohella, ja Billy B, Mike Ruiz, ja Absolut Vodkan Jeffrey Moran olivat Santino Ricen sijaisena, kun Rice oli poissa useamman jakson ajan.
Muita muutoksia tällä kaudella olivat villikortti-kilpailijan, Shangelan, tuominen kilpailuun, jakso ilman tiputusta, ja kilpailijan, Carmen Carreran, tuominen takaisin kilpailuun hänen tiputtua muutamia jaksoja aikaisemmin. Myös varikkotiimi (”pit crew”) uudistui, ja Jason Carter ja Shawn Morales korvasivat aikaisemman tiimin. Catwalkin tunnusmusiikki vaihtui "Champion"-kappaleeseen, kun taas lopputekstien kappale oli "Main Event", molemmat RuPaulin albumilta "Champion". Edelliskauden tapaan, jokaista pääjaksoa seurasi Untucked-jakso.
Yara Sofia kruunattiin kauden Miss Congenialityksi, ja Raja oli kolmannen kauden voittaja.
"RuPaul’s Drag Racen" neljäs tuotantokausi alkoi 30. tammikuuta 2012.
Neljännen kauden voittaja esiintyy Logon ja Absolut Vodkan Drag Race-kiertueen pääesiintyjänä, voittaa ainutlaatuisen matkan, elinikäisen tarjonnan NYX-kosmetiikkaa, 100,000 dollarin rahapalkinnon, ja "America's Next Drag Superstar"-tittelin.
"Glamazon" oli kauden catwalktunnuskappale, ja lopputekstien kappale oli "The Beginning", molemmat RuPaulin albumilta "Glamazon".
Finaalijaksossa, Latrice Royale valittiin neljännen kauden Miss Congenialityksi, ja ennakkosuosikki Sharon Needles kruunattiin kauden voittajaksi.
"RuPaul's All Stars Drag Race" on ensimmäinen All Stars-kausi RuPaul’s Drag Racessa, ja sai ensi-iltansa Logo-kanavalla 22. lokakuuta 2012. Kilpailijat julkistettiin 6. elokuuta 2012.
Kaudella esiintyi 12 kilpailijaa ohjelman kaikilta kausilta. Kilpailijat taistelivat pääsystä ""Drag Race" Hall of Fameen". Kaudella oli kuusi tunninmittaista jaksoa. Aikaisempien kausien mukaan kilpailijoita arvioitiin heidän karismasta, ainutlaatuisuudesta, rohkeudesta ja lahjakkuudesta, mutta kilpailijoiden kilpaillessa kahden hengen joukkueissa, myös synergiasta (”synergy”). Voittaja sai tarjonnan MAC-kosmetiikkaa, ainutlaatuisen matkan, ja 100,000 dollaria. Catwalkin tunnuskappale oli "Sexy Drag Queen" (dootdoot 'doot-swift' Remix) ja lopputekstien tunnuskappale "Responsitrannity" (Matt Pop's Edit), joista jälkimmäinen on RuPaulin "Glamazon"-albumilta. Chad Michaels kruunattiin kauden voittajaksi.
"RuPaul's Drag Racen" viides kausi alkoi 28. tammikuuta 2013, 90-minuutin mittaisella avajaisjaksolla. Kilpailijoiden määrä nousi neljääntoista. Kauden voitti Jinkx Monsoon, ja Miss Congeniality-tittelin voitti Ivy Winters.
Voittajana, Jinkx Monsoon otti mukaansa "America's Next Drag Superstar"-tittelin, jonka lisäksi hän myös voitti elinikäisen tarjonnan Colorevolution-kosmetiikkaa, ainutlaatuisen matka AlandChuck.travelin kustantamana, pääesiintyjän paikan Logon ja Absolut Vodkan Drag Race-kiertueella, sekä 100,000 dollarin rahapalkinnon. Catwalkin tunnuskappale oli "I Bring the Beat", ja lopputekstien tunnuskappale oli "The Beginning", molemmat RuPaulin albumilta "Glamazon".
"RuPaul's Drag Racen" kuudes kausi alkoi 24. helmikuuta 2014. Kuten viidennellä kaudella, kilpailijoita oli neljätoista. Ensimmäistä kertaa ohjelman historiassa, avajaisjakso jaettiin kahteen osaan, ja kilpailijat jaettiin kahteen seitsemän hengen ryhmiin, joissa he kilpailivat toisiaan vastaan ennen kuin ryhmät yhdistettiin kolmannessa jaksossa.
Santino Rice ja Michelle Visage jatkoivat päätuomareina RuPaulin ohella. Varikkotiimiin tuli kaksi uutta jäsentä, Miles Davis Moody ja Simon Sherry-wood, jotka liittyivät Jason Carterin ja Shawn Moralesin seuraan. Kauden voittaja voitti tarjonnan Colorevolution-kosmetiikkaa ja 100,000 dollarin rahapalkinnon. Tämä oli myös ensimmäinen kausi jossa Absolut Vodka ja Interior Illusions, Inc. eivät toimineet ohjelman sponsoreina. Interior Illusions Lounge tunnetaan nykyään Silver Loungena tai FormDecor Loungena. Catwalkin tunnuskappale oli "Sissy That Walk", ja lopputekstien kappale oli "Dance With U", molemmat RuPaulin albumilta "Born Naked". BenDeLaCreme voitti Miss Congeniality-tittelin, ja kauden voitti Bianca Del Rio.
"RuPaul's Drag Racen" seitsemäs kausi alkoi 2. maaliskuuta 2015.
Tuomareina jatkoivat RuPaul ja Michelle Visage, mutta Santino Ricen korvasi Ross Mathews ja Carson Kressley, jotka vuorottelivat tuomarinpaikasta.. Shawn Morales, varikkotiimin jäsen kolmannesta kaudesta lähtien, ja Simon Sherry-Wood, jäsen kuudennella kaudella, eivät olleet tällä kaudella mukana. Heidät korvasi Bryce Eilenberg.
Kuten kahdella edellisellä kaudella, tälläkin kaudella oli 14 kilpailijaa jotka kilpailivat "America's Next Drag Superstar"-tittelistä, vuoden tarjonnasta Anastasia Beverly Hills-kosmetiikkaa, ja 100,000 dollarin rahapalkinnosta. Kauden avajaisjakso keräsi 350,000 katsojaa, joka oli 20% enemmän edellisen kauden avajaisjaksosta. 20. maaliskuuta 2015 LogoTV oli päättänyt jatkaa sarjaa kahdeksannella kaudella. Viidennen sijan saavuttanut Katya Zamolodchikova kruunattiin Miss Congenialityksi, ja kauden voittajaksi kruunattiin Violet Chachki.
Kahdeksas kausi "RuPaul's Drag Racea" alkoi 7. maaliskuuta 2016. Ensimmäinen jakso juhli ohjelman sadatta jaksoa, ja sadannen kilpailijan astumista työhuoneeseen. RuPaul ja Michelle Visage jatkoi ohjelman päätuomareina, ja Ross Mathews ja Carson Kressley jatkoivat vuorottelevina päätuomareina.
Kuten toisella tuotantokaudella, kilpailijoita oli vain 12. Palkinnot pysyivät samana kuten edelliskaudella. Cynthia Lee Fontaine voitti Miss Congeniality-tittelin, ja koko kauden voitti Bob the Drag Queen.
All Stars-spin off -sarjan toisesta tuotantokaudesta ilmoitettiin kesällä 2015, ja kuvaukset alkoivat heti kahdeksannen kauden kuvausten jälkeen syksyllä 2015. Kausi alkoi 25. elokuuta 2016 Logo- ja VH1-kanavilla. Kaudella kilpaili 10 kilpailijaa aikaisemmilta kausilta; Adore Delano, Alaska, Alyssa Edwards, Coco Montrese, Detox, Ginger Minj, Katya Zamolodchikova, Phi Phi O'Hara, Roxxxy Andrews ja Tatianna.
Toinen All Stars-kausi oli formaatiltaan erilainen kuin ensimmäinen kausi, kilpailijat eivät kilpailleet joukkueissa. Pääohjelman aikaisemmilla kausilla, kaksi huonointa kilpailijaa joutuivat ”huulisynkkaamaan henkiensä edestä” pysyäkseen kisassa mukana. Tällä kaudella, jokaisen haasteen kaksi parhainta kilpailijaa joutuivat ”huulisynkkaamaan perintönsä edestä” ("Lip-sync for their Legacy"), ja huulisynkkauksen voittaja sai 10,000 dollaria sekä vallan päättää kumpi haasteen epäonnistujista joutui poistumaan kilpailusta. Pudotetuilla kilpailijoilla tosin oli mahdollisuus päästä takaisin ”kostamaan”.
Kauden voitti, viidennellä tuotantokaudella perintösijan saavuttanut, Alaska
"RuPaul's Drag Racen" yhdeksäs kausi alkoi 24. maaliskuuta 2017. RuPaul ja Michelle Visage jatkoi ohjelman päätuomareina, ja Ross Mathews ja Carson Kressley jatkoivat vuorottelevina päätuomareina. Kilpailijoita oli 14. Valentina kruunattiin Miss Congenialityksi, ja kauden voitti Sasha Velour.
"RuPaul's Drag Race: All Starsin" kolmas tuotantokausi alkoi 25. tammikuuta 2018. Päätuomareina jatkoivat RuPaul ja Michelle Visage, ja Ross Mathews ja Carson Kressley toimivat vuorottelevina päätuomareina. Kaudella kilpaili 10 aikaisemmilta kausilta tuttua drag queenia: Aja, BeBe Zahara Benet, BenDeLaCreme, Chi Chi DeVayne, Kennedy Davenport, Milk, Morgan McMichaels, Shangela, Thorgy Thor ja Trixie Mattel.
Kausi eteni edeltävän All Stars 2:n tavoin; viikkohaasteen kaksi parasta kilpailijaa huulisynkkasivat, ja voittaja sai 10,000 dollaria sekä vallan päättää, kuka haasteen epäonnistuja lähetettiin pois kilpailusta.
Tuotantokauden voitti 7. kaudella kuudenneksi sijoittunut Trixie Mattell.
RuPaul's Drag Racen kymmenes kausi alkoi 22. maaliskuuta 2018. RuPaul ja Michelle Visage jatkoivat päätuomareina, ja Ross Mathews ja Carson Kressley jatkoivat vuorottelevina päätuomareina. Kauden Miss Congeniality -tittelin sai Monét X Change, ja voittajaksi kruunattiin Aquaria.
"RuPaul's Drag Racessa" kilpailleet drag queenit ovat:
"RuPaul's Drag Race: All Starsissa" kilpailleet drag queenit ovat:
Lähes kaikki sarjassa käytettävä musiikki on peräisin RuPaulin albumeilta "Champion", "Drag Race", "Glamazon", "Born Naked" ja "Realness", poikkeuksena kappaleet joita käytetään huulisynkkausosuudessa.
Kappaleet jotka ovat soineet kilpailijoiden kävellessä catwalkilla ovat:
"Drag Racen" jälkeen monet kilpailijat ovat aloittaneet musiikkiuran. Musiikkiurallaan menestyneet drag queenit ovat muun muassa 3. kauden kilpailija Manila Luzon, 4. kauden kilpailijat Sharon Needles ja Willam Belli, 5. kauden kilpailijat Jinkx Monsoon ja Alaska Thunderfuck, 6. kauden kilpailijat Adore Delano ja Courtney Act, 7. kauden kilpailijat Pearl, Miss Fame ja Trixie Mattel, 8. kauden Bob the Drag Queen, ja 9. kauden Shea Couleé ja Aja.